ສະຕີໝາຍເລກນຶ່ງຂອງ ສຫລ ຈັດການສົນທະນາ ເລື້ອງການສຶກສາ ຢູ່ປັກກິ່ງ (ສະໄລດ໌/ວີດີໂອ)
ທ່ານນາງ Michelle Obama ກ່າວວ່າ ທ່ານນາງຄົງບໍ່ໄດ້ ບັນລຸຜົນສຳເລັດ ຕາມທີ່ໄດ້ຮັບມາ ຖ້າຫາກພໍ່ແມ່ຂອງທ່ານນາງ ບໍ່ໄດ້ລົງທຶນໃສ່ ການສຶກສາຂອງທ່ານນາງ.
ທ່ານນາງ Michelle Obama ສະຕີໝາຍເລກນຶ່ງຂອງສະຫະ ລັດກ່າວວ່າ ທ່ານນາງຈະບໍ່ໄດ້ບັນລຸຜົນສຳເລັດ ຕາມທີ່ໄດ້ ຮັບມານັ້ນ ຖ້າຫາກບິດາມານດາຂອງທ່ານນາງ ບໍ່ໄດ້ລົງທຶນ ໃສ່ການສຶກສາຂອງທ່ານນາງ ພັນລະຍາຂອງປະທານາທິບໍດີ Obama ຊຶ່ງເປັນທະນາຍ ຄວາມທີ່ຮຽນສຳເລັດຈາກມະຫາວິທະຍາໄລ Harvard ມີ ຄວາມເຫັນດັ່ງກ່າວທີ່ກຸງປັກກິ່ງ ໃນວັນອາ ທິດມື້ນີ້ ບ່ອນ ທ່ານນາງເປັນເຈົ້າພາບຈັດການໂອ້ລົມສົນທະນາກັນເລື້ອງ ການສຶກສາ ທ່ານນາງ Michelle ກ່າວວ່າ ທ່ານນາງ Michelle Obama ຈັດການໂອ້ລົມສົນທະນາກັນເລື້ອງການສຶກສານີ້ ທີ່ສະຖານ ທູດສະຫະລັດໃນນະຄອນຫຼວງຂອງຈີນ ໃນໝືທີສາມຂອງການຢ້ຽມຢາມຈີນຂອງທ່ານນາງ ສະຕີໝາຍເລກນຶ່ງຍັງມີໝາຍກຳນົດ ຈະໄປຢຽມຢາມກຳແພງເມືອງຈີນ ຫຼື Great Wall ແລະຮັບປະທານອາຫານທ່ຽງກັບລູກສາວແລະແມ່ຂອງທ່ານນາງ ທີ່ຮ້ານອາຫານ ຢູ່ໂຮງຮຽນເກົ່າແຫ່ງນຶ່ງ ໃກ້ໆກັບກຳແພງເມືອງຈີນນັ້ນ ໃນມື້ທີສອງຂອງການຢ້ຽມຢາມ ໃນວັນເສົາວານນີ້ ທ່ານນາງ Michelle Obama ໄດ້ ກ່າວຕໍ່ ນັກສຶກສາອາເມຣິກັນແລະຊາດອື່ນໆຈຳນວນນຶ່ງວ່າ ເສລີພາບໃນການສະແດງ ຄວາມຄິດຄວາມເຫັນ ແລະການນັບຖືສາສະໜາ ແລະການມີໂອກາດເຂົ້າຫາຂ່າວຂໍ້ມູນ ຢ່າງເປີດກວ້າງ ແມ່ນສິດທິສາກົນຂອງທຸກໆຄົນ ແຕ່ສະຕີໝາຍເລກນຶ່ງຂອງສະຫະລັດ ບໍ່ໄດ້ເຖິງຂັ້ນຮຽກຮ້ອງໃຫ້ພັກຄອມມິວນິສຈີນທີ່ ປົກຄອງປະເທດໃນປັດຈຸບັນ ລຸດຜ່ອນການຈຳກັດຮັດແຄບສິດທິເຫຼົ່ານັ້ນຂອງປະຊາຊົນຈີນ